انته عندي مو ضروري يعني ما يهم لو غبت
انته لو عمري وحياتي كان بعدك ما عشت
واقدر انام وبيك ما افكر غيابك عني ما يأثر
كنت متوقع من اتروح واصلا كل شي راح اخسر
والله كل شي ما اخسر
حتى ما بين فرق انته والماكو سوا
خاف متصور وراك ينقطع عني الهوا
يال كنت ظلمة بحياتي وره كل ظلمة ضوا
كان مثل العلة حبك وطلع فرقاك الدوا
هسه يلا ارتاح قلبي وما بقى بروحي قهر
اللي كان بأزمة عايش عده مرحلة الخطر
وعدت عشرتك مرحلة وخلصت وراك الدنيا ما وقفت
بقد ما تعبتني وياك بعدك دمعه ما نزلت
اني من ايدك رحت مثل ما راح العمر
انسى موضوعي خلص البينك وبيني انكسر
قلبي مرتاح بغيابك وضعي جدا مستقر
مستحيل ارجع حبيبك لو بقيت اخر بشر